CELEX: 32012D0705(01)
Language: lt
Date: 1341360000000
Title: 2012 m. liepos 4 d. Komisijos įgyvendinimo sprendimas dėl veterinarijos srities veiklos, susijusios su Europos Sąjungos informavimo politika, parama tarptautinėms organizacijoms, keliomis priemonėmis, būtinomis siekiant užtikrinti Reglamento (EB) Nr. 882/2004 taikymą, ir bandomuoju projektu dėl koordinuoto Europos gyvūnų gerovės tinklo, finansavimo 2012 m.

5.7.2012   
            
            
               LT
            
            
               Europos Sąjungos oficialusis leidinys
            
            
               C 197/8
            
         KOMISIJOS ĮGYVENDINIMO SPRENDIMAS
   2012 m. liepos 4 d.
   dėl veterinarijos srities veiklos, susijusios su Europos Sąjungos informavimo politika, parama tarptautinėms organizacijoms, keliomis priemonėmis, būtinomis siekiant užtikrinti Reglamento (EB) Nr. 882/2004 taikymą, ir bandomuoju projektu dėl koordinuoto Europos gyvūnų gerovės tinklo, finansavimo 2012 m.
   2012/C 197/04
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (1) (toliau – finansinis reglamentas), ypač į jo 49 straipsnio 6 dalies a punktą ir 75 straipsnį,
   atsižvelgdama į 2009 m. gegužės 25 d. Tarybos sprendimą 2009/470/EB dėl išlaidų veterinarijos srityje (2), ypač į jo 20, 23 ir 27 straipsnius,
   atsižvelgdama į 2004 m. balandžio 29 d. Europos Parlamento ir Tarybos reglamentą (EB) Nr. 882/2004 dėl oficialios kontrolės, kuri atliekama siekiant užtikrinti, kad būtų įvertinama, ar laikomasi pašarus ir maistą reglamentuojančių teisės aktų, gyvūnų sveikatos ir gerovės taisyklių (3), ypač į jo 66 straipsnio 1 dalies c punktą,
   kadangi:
   
               (1)
            
            
               pagal finansinio reglamento 75 straipsnį ir įgyvendinimo taisyklių 90 straipsnio 1 dalį įsipareigojimai dėl išlaidų iš Europos Sąjungos biudžeto yra grindžiami ankstesniu institucijos arba kitų institucijų, kurioms institucija yra perdavusi įgaliojimus, finansavimo sprendimu, kuriame išdėstomi pagrindiniai su biudžeto išlaidomis susijusių veiksmų elementai;
            
         
               (2)
            
            
               2002 m. gruodžio 23 d. Komisijos reglamente (EB, Euratomas) Nr. 2342/2002, nustatančiame išsamias Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento įgyvendinimo taisykles (4) (toliau – įgyvendinimo taisyklės), nustatyta, kokio išsamumo duomenų reikalaujama, kad būtų pakankamai pagrįstas finansavimo sprendimas;
            
         
               (3)
            
            
               vadovaujantis finansinio reglamento 110 straipsniu, turi būti patvirtinta metinė darbo programa, pagal kurią suteikiamos dotacijos;
            
         
               (4)
            
            
               būtina nustatyti darbo programą dėl Europos Sąjungos veterinarijos srities veiklos, susijusios su informavimo politika, parama tarptautinėms organizacijoms ir veterinarijos procedūrų kompiuterizavimu;
            
         
               (5)
            
            
               remiantis Komisijos reglamento (EB, Euratomas) Nr. 2342/2002 90 straipsnio 2 ir 3 dalimis, prieduose pateikta darbo programa yra pakankamai išsami, todėl šis sprendimas yra darbo programoje, pagal kurią suteikiamos dotacijos ir rengiami viešieji pirkimai, numatytų išlaidų finansavimo sprendimas;
            
         
               (6)
            
            
               pagal Sprendimo 2009/470/EB 22 straipsnį Sąjunga gali įgyvendinti arba padėti valstybėms narėms ar tarptautinėms organizacijoms įgyvendinti Sąjungos veterinarijos teisės aktams rengti ir švietimui arba mokymui veterinarijos srityje tobulinti būtinas technines ir mokslines priemones;
            
         
               (7)
            
            
               pagal Sprendimo 2009/470/EB 19 straipsnį Sąjunga skiria finansinį įnašą informavimo apie gyvūnų sveikatą, jų gerovę ir gyvūninių produktų saugą politikai kurti, taip pat tyrimams, būtiniems teisės aktams dėl gyvūnų gerovės rengti ir tobulinti, atlikti;
            
         
               (8)
            
            
               Sprendimo 2009/470/EB 19 straipsnio a punkto i papunkčiu nustatyta, kad Sąjunga finansiškai prisideda prie visos su Sąjungos teisės aktais, reglamentuojančiais gyvūnų sveikatą, gyvūnų gerovę ir gyvūninių produktų saugą, susijusios informacijos kaupimo ir saugojimo;
            
         
               (9)
            
            
               finansinio įnašo reikia, kad prieiga prie sąveikiosios veterinarijos teisės aktų duomenų bazės (Vetlex), kuri iš pradžių buvo skirta šalims kandidatėms, potencialioms šalims kandidatėms ir kitoms šalims pagal Europos kaimynystės politikos iniciatyvą, būtų suteikta visoms valstybėms narėms;
            
         
               (10)
            
            
               gyvūnų sveikatos klausimams viešinti ir suinteresuotosioms šalims, organizacijoms ir visuomenei supažindinti su Gyvūnų sveikatos strategija ankstesniais metais buvo imtasi informavimo veiksmų. Tikslinga 2012 m. toliau taikyti šias informavimo priemones, įskaitant horizontaliąsias;
            
         
               (11)
            
            
               Tarybos sprendimo 2009/470/EB 27 straipsnyje numatyta, kad nacionalinėms likvidavimo ir (arba) priežiūros programoms įgyvendinti skiriamas Sąjungos finansinis įnašas. Pagal tą patį straipsnį Komisija atlieka šių programų vertinimą. Siekiant suteikti papildomą priemonę, pasitelkus išorės techninę pagalbą bus atliktas 2013 m. pateiktų programų išankstinis vertinimas;
            
         
               (12)
            
            
               Reglamente (EB) Nr. 882/2004 nustatytos taisyklės, pagal kurias turi būti atliekama oficialioji kontrolė siekiant nustatyti, ar laikomasi taisyklių, kuriomis visų pirma siekiama užkirsti kelią, pašalinti ar iki priimtino lygio sumažinti tiesiogiai ar per aplinką kylantį pavojų žmonėms ir gyvūnams, užtikrinti sąžiningą pašarų ir maisto prekybos praktiką ir ginti vartotojų interesus, įskaitant pašarų ir maisto ženklinimą bei kitas vartotojų informavimo formas;
            
         
               (13)
            
            
               remiantis Reglamento (EB) Nr. 882/2004 66 straipsnio 1 dalies c punktu, asignavimai kitoms priemonėms, būtinoms siekiant užtikrinti šio reglamento taikymą, finansuoti pagal biudžetinę procedūrą patvirtinami kasmet. 66 straipsnyje nurodytos priemonės visų pirma yra tyrimų organizavimas, informacijos skelbimas, taip pat posėdžių ir konferencijų rengimas;
            
         
               (14)
            
            
               Maisto ir veterinarijos tarnybos ataskaitose dėl 2007–2011 m. valstybėse narėse atliktų oficialiosios kontrolės patikrinimų dėl su maistu besiliečiančių medžiagų, nurodyta trūkumų. Visų pirma nustatyta trūkumų, susijusių su bendrųjų saugos reikalavimų vykdymo užtikrinimu ir geros gamybos praktika tose srityse, kuriose nėra priimta jokių konkrečių ES lygmens priemonių („nesuderintos sritys“). Todėl 2012 m. numatyta atlikti tyrimą, siekiant nustatyti, kokio masto ir kokių konkrečių ES lygmens nuostatų reikia, norint užtikrinti, kad bendrieji saugos reikalavimai būtų geriau vykdomi, ir pateikti duomenis apie jų ekonominį bei socialinį poveikį ir poveikį aplinkai (įskaitant administracinę naštą);
            
         
               (15)
            
            
               informaciją apie maisto ir pašarų kontrolę ne visada galima susieti su konkrečiu klausimu. Todėl tikslinga numatyti tam tikrus išteklius šios srities horizontalių ryšių veiklai;
            
         
               (16)
            
            
               visoje maisto grandinėje yra įvairių rizikos veiksnių, keliančių pavojų Europos vartotojų aprūpinimui saugiu ir sveiku maistu. 2012 m. numatyta atlikti tyrimą, siekiant nustatyti šiuos pavojus visoje maisto grandinėje, parengti ir įvertinti ateities scenarijus bei nustatyti politinius sprendimus;
            
         
               (17)
            
            
               pagal Sutarties dėl Europos Sąjungos veikimo (5) 13 straipsnį Sąjunga ir valstybės narės, rengdamos ir įgyvendindamos kai kurias ES politikos kryptis turi kuo deramiau atsižvelgti į gyvūnų gerovės reikalavimus, nes gyvūnai yra juslios būtybės. Todėl tikslinga finansuoti bandomąjį projektą, kuriuo bus prisidėta prie to, kad valstybės narės ir suinteresuotosios šalys laikytųsi Sąjungos taisyklių dėl gyvūnų gerovės;
            
         
               (18)
            
            
               2009 m. rugsėjo 24 d. Tarybos reglamento (EB) Nr. 1099/2009 dėl žudomų gyvūnų apsaugos (6) 20 straipsnyje reikalaujama, kad valstybės narės užtikrintų mokslinę paramą, siekiant padėti kompetentingoms institucijoms įgyti mokslinių, techninių ir švietimo žinių, kad būtų lengviau įgyvendinami šie gyvūnų gerovės teisės aktai. Tikslinga parengti bandomąjį projektą, kad būtų geriau koordinuojama nacionalinė techninė pagalba, kuri bus teikiama siekiant iki 2013 m. įgyvendinti Reglamentą (EB) Nr. 1099/2009;
            
         
               (19)
            
            
               Komisijos komunikate Europos Parlamentui, Tarybai ir Europos ekonomikos ir socialinių reikalų komitetui dėl 2012–2015 m. Europos Sąjungos strategijos dėl gyvūnų apsaugos ir gerovės (7) taip pat numatyta galimybė sukurti Europos informacijos centrų tinklą, kurio tikslas galėtų būti – užtikrinti, kad kompetentingos institucijos gautų suderintą ir vienodą techninę informaciją apie tai, kaip ES teisės aktai turėtų būti įgyvendinami, ypač atsižvelgiant į rezultatais grindžiamus gyvūnų gerovės rodiklius. Todėl svarbu, kad Sąjunga remtų bandomąjį projektą ir įvertintų tokio tinklo pagrįstumą bei veiksmingumą prieš siūlydama naujus teisės aktus;
            
         
               (20)
            
            
               tikslinga minėtam bandomajam projektui ir toliau skirti Sąjungos finansavimą. Iš 2012 m. Europos Sąjungos bendrojo biudžeto valdymo institucija skyrė 1 mln. EUR bandomajam projektui dėl koordinuoto Europos gyvūnų gerovės tinklo;
            
         
               (21)
            
            
               remiantis finansinio reglamento 83 straipsniu ir įgyvendinimo taisyklių 106 straipsnio 5 dalimi, šis finansavimo sprendimas taip pat gali būti taikomas delspinigiams už pavėluotą mokėjimą;
            
         
               (22)
            
            
               šio sprendimo taikymo tikslais tikslinga apibrėžti sąvoką „esminis pakeitimas“, kaip apibrėžta įgyvendinimo taisyklių 90 straipsnio 4 dalyje;
            
         
               (23)
            
            
               šiame sprendime numatytos priemonės atitinka Maisto grandinės ir gyvūnų sveikatos nuolatinio komiteto nuomonę,
            
         NUSPRENDĖ:
   
      I   ANTRAŠTINĖ DALIS
   
   
      Darbo programa, kuria įgyvendinamas Tarybos sprendimas 2009/470/EB
   
   1 straipsnis
   Metinė darbo programa, skirta įgyvendinti Tarybos sprendimo 2009/470/EB 20, 23 ir 27 straipsnius, kaip nustatyta I priede, patvirtinama.
   2 straipsnis
   Šioje antraštinėje dalyje nustatyta didžiausia galima paramos suma programai įgyvendinti yra 3 254 600 EUR, ji finansuotina pagal 2012 m. Europos Sąjungos bendrojo biudžeto eilutę 17 04 02 01.
   3 straipsnis
   Su I priedo 2 punktu susijusios biudžeto vykdymo užduotys gali būti patikėtos toliau nurodytai tarptautinei organizacijai, savo apskaitos, audito, vidaus kontrolės ir viešųjų pirkimų procedūroms taikančiai standartus, kurie suteikia tokias pat garantijas kaip tarptautiniu mastu pripažinti standartai – Pasaulio gyvūnų sveikatos organizacijai (OIE).
   
      II   ANTRAŠTINĖ DALIS
   
   
      Darbo programa, kuria įgyvendinamas Tarybos reglamentas (EB) Nr. 882/2004
   
   4 straipsnis
   Metinė darbo programa, skirta įgyvendinti 66 straipsnio 1 dalies c punktą, kaip nustatyta II priede, patvirtinama.
   5 straipsnis
   Šioje antraštinėje dalyje nustatyta didžiausia galima paramos suma programai įgyvendinti yra 277 650 EUR, ji finansuotina pagal 2012 m. Europos Sąjungos bendrojo biudžeto eilutę 17 04 07 01.
   
      III   ANTRAŠTINĖ DALIS
   
   
      Bandomasis projektas dėl koordinuoto Europos gyvūnų gerovės tinklo
   
   6 straipsnis
   Bandomasis projektas, kaip nustatyta III priede, yra patvirtinamas.
   7 straipsnis
   Šioje antraštinėje dalyje nustatyta didžiausia galima paramos suma, skirta bandomajam projektui įgyvendinti, yra 1 000 000 EUR, ji finansuotina pagal 2012 m. Europos Sąjungos bendrojo biudžeto eilutę 17 04 01 02.
   
      IV   ANTRAŠTINĖ DALIS
   
   
      Bendrosios nuostatos
   
   8 straipsnis
   I, II ir III antraštinėse dalyse nurodytos darbo programos yra finansavimo sprendimai, kaip apibrėžta finansinio reglamento 75 straipsnyje.
   9 straipsnis
   1.   Įgaliojimus suteikiantis pareigūnas gali daryti bet kokius kiekvienos antraštinės dalies pakeitimus, kurie nelaikomi esminiais pagal Reglamento (EB, Euratomas) Nr. 2342/2002 90 straipsnio 4 dalį, atsižvelgiant į patikimo finansų valdymo ir proporcingumo principus.
   2.   Kumuliaciniai konkrečiai darbo programos veiklai finansuoti skirtų asignavimų pakeitimai, neviršijantys 10 proc. didžiausio šio sprendimo 2, 5 ir 7 straipsniuose nustatyto įnašo, nelaikomi esminiais pagal Reglamento (EB, Euratomas) Nr. 2342/2002 90 straipsnio 4 dalį, jeigu dėl jų iš esmės nesikeičia darbo programos pobūdis ir tikslas.
   10 straipsnis
   2, 5 ir 7 straipsniuose nurodyti asignavimai taip pat gali būti naudojami delspinigiams už pavėluotą mokėjimą mokėti.
   11 straipsnis
   Šis sprendimas skirtas įgaliotiesiems leidimus suteikiantiems pareigūnams.
   
      Priimta Briuselyje 2012 m. liepos 4 d.
      
         
            Komisijos vardu
         
         John DALLI
         
            Komisijos narys
         
      
   
   
      (1)  OL L 248, 2002 9 16, p. 1.
   
      (2)  OL L 155, 2009 6 18, p. 30.
   
      (3)  OL L 165, 2004 4 30, p. 1., pataisyta OL L 191, 2004 5 28, p. 1.
   
      (4)  OL L 357, 2002 12 31, p. 1.
   
      (5)  OL C 83, 2010 3 30, p. 47.
   
      (6)  OL L 303, 2009 11 18, p. 1.
   
      (7)  COM(2012) 6 final.
   
      I PRIEDAS
      
         Tarybos sprendimas 2009/470/EB dėl išlaidų veterinarijos srityje, ypač jo 20, 23 ir 27 straipsniai. 2012 m. darbo programa
      
      1.   Įvadas
      
      Šioje programoje 2012 m. numatytos šešios pagrindinės temos. Remiantis 2009 m. gegužės 25 d. Tarybos sprendime 2009/470/EB dėl išlaidų veterinarijos srityje išdėstytais tikslais, biudžetas paskirstomas ir pagrindiniai veiksmai nustatomi taip:
      
                  —
               
               
                  dotacijoms (vykdoma jungtinio valdymo būdu) (2 punktas):
                  
                              —
                           
                           
                              Sąjungos finansinis įnašas, skirtas rengti tarptautines konferencijas gyvūnų gerovės, atsparumo antimikrobinėms medžiagoms ir valstybinių veterinarijos įstaigų klausimais, regioninę konferenciją dėl gyvūnų gerovės ir regioninius seminarus dėl naujų OIE atstovų, pagrindinių kontaktinių centrų veterinarijos produktų, gyvūnų gerovės ir vandens gyvūnų sveikatos klausimais; didžiausia suma – 660 000 EUR,
                           
                        
            
                  —
               
               
                  viešiesiems pirkimams (vykdoma tiesioginio centralizuoto valdymo būdu) (3 punktas):
                  
                              —
                           
                           
                              kvietimas teikti paraiškas paramai gauti, kad valstybių narių institucijos galėtų naudotis Vetlex duomenų baze (150 000 EUR) (3.1 punktas),
                           
                        
                              —
                           
                           
                              įnašas, skirtas plėtoti horizontalius ryšius, susijusius su gyvūnų sveikatos srities veikla (49 600 EUR) (3.2 punktas),
                           
                        
                              —
                           
                           
                              renginiai vykdomai gyvūnų gerovės politikai remti ir esamų informavimo priemonių priežiūra (700 000 EUR) (3.3 punktas),
                           
                        
                              —
                           
                           
                              leidiniai ir informacijos sklaida gyvūnų sveikatos klausimams ir Gyvūnų sveikatos strategijos principams populiarinti (1 595 000 EUR) (3.4 punktas),
                           
                        
                              —
                           
                           
                              išankstinis likvidavimo ir (arba) priežiūros programų išorės vertinimas 2013 m. (100 000 EUR) (3.5 punktas).
                           
                        
            2.   Veiksmai pagal jungtinį valdymą
      
      Tarptautinės konferencijos gyvūnų gerovės, atsparumo antimikrobinėms medžiagoms ir valstybinių veterinarijos įstaigų bei laukinių gyvūnų ligų klausimais; regioninė konferencija gyvūnų gerovės Pietų Amerikoje klausimais ir regioniniai seminarai, skirti naujiems OIE atstovams ir pagrindiniams kontaktiniams centrams veterinarijos produktų, gyvūnų gerovės ir vandens gyvūnų gerovės Europoje klausimais.
      TEISINIS PAGRINDAS
      Tarybos sprendimo 2009/470/EB 23 straipsnis.
      BIUDŽETO EILUTĖ
      17 04 02 01
      Įnašai teikiami 2012–2013 m. rašytinio susitarimo dėl įnašo pagrindu.
      PROJEKTĄ ĮGYVENDINANTIS SUBJEKTAS
      Pasaulinė gyvūnų sveikatos organizacija (toliau – OIE) yra tarpvyriausybinė organizacija, atsakinga už gyvūnų sveikatos gerinimą visame pasaulyje. Siekiant visame pasaulyje gerinti gyvūnų sveikatos padėtį ir dėl to mažinti gyvūnų ligų riziką ES, yra svarbu, kad sutaptų visų OIE šalių narių ir ES požiūris į gyvūnų sveikatą ir gerovę ir kad ES aktyviai prisidėtų prie OIE rengiamų konferencijų ir mokymo seminarų, tuo pačiu viešindama Sąjungos gyvūnų sveikatos ir gerovės politiką.
      2010 m. birželio 7 d. Komisija ir OIE pasirašė ilgalaikį bendrąjį susitarimą, kuriuo nustatomi administraciniai ir finansiniai jų bendradarbiavimo susitarimai (pridedama), tuo tarpu Europos Sąjungos ir tarptautinės organizacijos susitarimas dėl įnašo (Standartinis susitarimas dėl įnašo, angl. SCA) taikomas tarptautinėms, regioninėms arba nacionalinėms programoms ir veiksmams, kuriuos administruoja OIE ir finansuoja arba bendrai finansuoja Europos Sąjunga.
      Pirmiau buvo atliktas nuodugnus ir išsamus OIE vertinimas taikant „keturių ramsčių“ metodą. Atlikus vertinimą paaiškėjo, kad OIE savo apskaitos, audito, vidaus kontrolės ir viešųjų pirkimų procedūroms taikė tokius standartus, kurie suteikia tokias pat garantijas kaip tarptautiniu mastu pripažinti standartai.
      SIEKIAMI TIKSLAI IR NUMATOMI REZULTATAI
      Viešinant ES gyvūnų sveikatos ir gerovės politiką bei veterinarinės visuomenės sveikatos apsaugą OIE rengiamose konferencijose ir mokymo seminaruose siekti, kad sutaptų Sąjungos ir visų OIE šalių narių požiūris į gyvūnų sveikatą ir gerovę. Ilgainiui visame pasaulyje gerinti gyvūnų sveikatą, gerovę ir visuomenės veterinarinės sveikatos padėtį ir dėl to mažinti gyvūnų ligų riziką ES.
      ĮGYVENDINIMO PRIEMONĖS APRAŠYMAS IR TIKSLAI
      Įvairių pagal šį punktą finansuotinų veiksmų apžvalga pateikiama lentelėje toliau.
      ĮGYVENDINIMAS
      Jungtinis valdymas
      DIDŽIAUSIA ĮNAŠO SUMA
      660 000 EUR
      
         2012–2013 m. OIE atliktinų veiksmų santrauka, kaip nurodyta 2 punkte
      
      
                  Veikla
               
               
                  Susitikimo vieta
               
               
                  Didžiausia suma (EUR)
               
               
                  Orientacinės datos
                  (2012–2013 m.)
               
            1.   Tarptautinės konferencijos
               
            
                  1.1.
               
               
                  3 pasaulinė OIE konferencija gyvūnų gerovės klausimais „OIE standartų įgyvendinimas. Regioninių lūkesčių pateisinimas“
               
               
                  Kvala Lumpūre (Malaizija)
               
               
                  100 000
               
               
                  2012 m. lapkričio 6–8 d.
               
            
                  1.2.
               
               
                  Tarptautinė OIE konferencija dėl racionalaus antimikrobinių medžiagų naudojimo gyvūnams – „Tarptautinis solidarumas kovojant su atsparumu antimikrobinėms medžiagoms“
               
               
                  Paryžius (Prancūzija)
               
               
                  100 000
               
               
                  2013 m. kovo 13–15 d.
               
            
                  1.3.
               
               
                  Valstybinės veterinarijos įstaigos. Pasirengimas valstybinių veterinarijos įstaigų porinių projektų programai
               
               
                  Turi būti patvirtinta
               
               
                  80 000
               
               
                  2013 m. antrąjį pusmetį
               
            2.   Regioninės konferencijos ir seminarai
               
            
                  2.1.
               
               
                  Pietų bei Centrinės Amerikos regioninė konferencija „Pasaulinė prekyba ir gyvūnų gerovės standartai“ (tolesnė veikla po 2009 m. konferencijos Briuselyje)
               
               
                  Pietų Amerikos šalis
               
               
                  80 000
               
               
                  2013 m. spalio 14–16 d.
               
            
                  2.2.
               
               
                  Naujiems OIE atstovams Europoje skirtas regioninis seminaras
               
               
                  Europos šalis
               
               
                  60 000
               
               
                  2012 m. gegužės 19 d.
               
            
                  2.3.
               
               
                  Regioninis seminaras, skirtas OIE centrams Europoje dėl veterinarijos produktų
               
               
                  Europos šalis
               
               
                  80 000
               
               
                  2012 m. antrąjį pusmetį
               
            
                  2.4.
               
               
                  Regioninis seminaras, skirtas pagrindiniams kontaktiniams OIE centrams Europoje dėl gyvūnų gerovės
               
               
                  Europos šalis
               
               
                  80 000
               
               
                  2013 m. pirmąjį pusmetį
               
            
                  2.5.
               
               
                  Regioninis seminaras, skirtas pagrindiniams kontaktiniams OIE centrams Europoje dėl vandens gyvūnų sveikatos
               
               
                  Europos šalis
               
               
                  80 000
               
               
                  2013 m. pirmąjį pusmetį
               
            3.   Viešieji pirkimai
      
      Bendras viešųjų pirkimų sutartims skirtas 2012 m. biudžetas – 2 594 600 EUR.
      3.1.   Prieigos prie Vetlex suteikimas valstybių narių institucijoms
      
      TEISINIS PAGRINDAS
      Tarybos sprendimo 2009/470/EB 20 straipsnis.
      BIUDŽETO EILUTĖ
      17 04 02 01
      ORIENTACINIS NUMATOMŲ SUDARYTI SUTARČIŲ SKAIČIUS IR TIPAS
      Viena paslaugų sutartis
      NUMATOMŲ SUTARČIŲ DALYKAI (JEI ĮMANOMA)
      
         Vetlex duomenų bazė yra veikianti ir sąveiki visus veterinarijos teisės aktus apimanti duomenų bazė, kurią tvarko išorės bendrovė. Duomenų bazėje pateikiamos suvestinės susijusių teisės aktų redakcijos ir ji atnaujinama per 24 valandas nuo naujų teisės aktų paskelbimo.
      Pagal tos bendrovės ir Europos Komisijos Plėtros generalinio direktorato sutartį duomenų baze anksčiau galėjo naudotis šalys kandidatės, potencialios šalys kandidatės ir su Europos kaimynystės politikos iniciatyva susijusios šalys. Ji nėra prieinama valstybėms narėms.
      Numatytu įnašu siekiama suteikti valstybių narių institucijoms prieigą prie Vetlex.
      ĮGYVENDINIMAS
      Tiesioginis centralizuotas
      VIEŠŲJŲ PIRKIMŲ PROCEDŪROS PRADŽIOS ORIENTACINIS TVARKARAŠTIS
      2012 m. trečiasis ketvirtis.
      ORIENTACINĖ VIEŠŲJŲ PIRKIMŲ KONKURSAMS SKIRIAMA SUMA
      150 000 EUR
      KONKRETI SUTARTIS (JEI YRA)
      Netaikoma.
      3.2.   Horizontalusis įnašas, skirtas su gyvūnų sveikatos veikla susijusiems ryšiams
      
      TEISINIS PAGRINDAS
      Tarybos sprendimo 2009/470/EB 20 straipsnis.
      BIUDŽETO EILUTĖ
      17 04 02 01
      ORIENTACINIS NUMATOMŲ SUDARYTI SUTARČIŲ SKAIČIUS IR TIPAS
      Skirtingos konkrečios sutartys, pagrįstos keliais bendraisiais susitarimais.
      NUMATOMŲ SUTARČIŲ DALYKAI (JEI ĮMANOMA)
      Horizontalusis įnašas, skirtas su gyvūnų sveikatos veikla susijusiems ryšiams.
      ĮGYVENDINIMAS
      Tiesioginis centralizuotas
      VIEŠŲJŲ PIRKIMŲ PROCEDŪROS PRADŽIOS ORIENTACINIS TVARKARAŠTIS
      2012 m.
      ORIENTACINĖ VIEŠŲJŲ PIRKIMŲ KONKURSAMS SKIRIAMA SUMA
      49 600 EUR
      KONKRETI SUTARTIS (JEI YRA)
      Keli Sveikatos ir vartotojų reikalų generalinio direktorato bendrieji susitarimai.
      3.3.   Renginiai vykdomai gyvūnų gerovės politikai remti ir esamų informavimo priemonių priežiūra
      
      TEISINIS PAGRINDAS
      Tarybos sprendimo 2009/470/EB 20 ir 23 straipsniai
      BIUDŽETO EILUTĖ
      17 04 02 01
      ORIENTACINIS NUMATOMŲ SUDARYTI SUTARČIŲ SKAIČIUS IR TIPAS
      Šešios paslaugų sutartys pagal bendruosius susitarimus ir atviras kvietimas teikti paraiškas.
      NUMATOMŲ SUTARČIŲ DALYKAI (JEI ĮMANOMA):
      
                  a)
               
               
                  ne daugiau nei trijų praktinių seminarų veterinarijos specialistams rengimas arba bendras rengimas, skatinant geresnį ES gyvūnų gerovės standartų įgyvendinimą ES ir geresnį abipusį supratimą už ES ribų (150 000 EUR);
               
            
                  b)
               
               
                  renginiai, skirti vietos ir (arba) regioniniu lygmeniu populiarinti gyvūnų gerovės svetaines „Farmland“ ir mokytojo priemonių rinkinį (100 000 EUR);
               
            
                  c)
               
               
                  leidinių apie gyvūnų gerovę (informacinis biuletenis apie gyvūnų gerovę, brošiūros apie gyvūnų gerovę, renginiams skirti leidiniai ir (arba) medžiaga ir t. t.) leidyba (50 000 EUR);
               
            
                  d)
               
               
                  galimybės teikti vartotojams atitinkamą informaciją apie gyvūnų apsvaiginimą tyrimas (200 000 EUR);
               
            
                  e)
               
               
                  informavimo apie darbinius gyvūnus veiksmai (50 000 EUR);
               
            
                  f)
               
               
                  švietimo ir informavimo gyvūnų gerovės klausimais veiklos tyrimas. Šis tyrimas yra tolesnis veiksmas po komunikato dėl Europos Sąjungos strategijos dėl gyvūnų apsaugos ir gerovės 2012–2015 m. (COM(2012) 6 final) paskelbimo, ir juo bus siekiama nustatyti visuomenės ir vartotojų švietimo ir informavimo veiklos poreikį bei galimus su tuo susijusius veiksmus (150 000 EUR).
               
            ĮGYVENDINIMAS
      Tiesioginis centralizuotas
      VIEŠŲJŲ PIRKIMŲ PROCEDŪROS PRADŽIOS ORIENTACINIS TVARKARAŠTIS
      2012 m. antrasis ir trečiasis ketvirtis.
      ORIENTACINĖ VIEŠŲJŲ PIRKIMŲ KONKURSAMS SKIRIAMA SUMA
      700 000 EUR
      KONKRETI SUTARTIS (JEI YRA)
      Ne daugiau kaip penkių konkrečių paslaugų sutarčių sudarymas pagal bendrąjį susitarimą (žr. SANCO/2009/A1/005 1 ir 2 partijas).
      Vienos konkrečios paslaugų sutarties sudarymas pagal bendrąjį susitarimą (žr. SANCO/2009/B1/010).
      f punkte nurodytas tyrimas bus pradėtas vykdyti paskelbus atvirą kvietimą teikti paraiškas.
      3.4.   Leidiniai ir informacijos sklaida gyvūnų sveikatos klausimams ir Gyvūnų sveikatos strategijos principams populiarinti
      
      TEISINIS PAGRINDAS
      Tarybos sprendimo 2009/470/EB 20 straipsnis.
      BIUDŽETO EILUTĖ
      17 04 02 01
      ORIENTACINIS NUMATOMŲ SUDARYTI SUTARČIŲ SKAIČIUS IR TIPAS
      Bent 10 konkrečių paslaugų sutarčių sudarymas pagal bendrąjį susitarimą.
      NUMATOMŲ SUTARČIŲ DALYKAI (JEI ĮMANOMA):
      
                  a)
               
               
                  siekiant informuoti apie Europos Komisijos darbą ir supažindinti su veterinarijos profesija, Briuselyje surengti didelę konferenciją „Gyvūnų sveikatos ekonomika“ (100 000 EUR) ir vieną studentams skirtą seminarą (75 000 EUR);
               
            
                  b)
               
               
                  didinti Europos Komisijos vaidmens gyvūnų sveikatos, gerovės ir maisto saugos srityje matomumą dalyvaujant trijose pagrindinėse mugėse (525 000 EUR) ir dviejose mažesnėse mugėse (250 000 EUR) bei teikiant techninę pagalbą mugėms rengti (200 000 EUR): Roskilde Dyrskue, 2012 m. birželio 8–10 d.; „Salone del gusto“, 2012 m. spalio 25–29 d.; „Good food show“, 2012 m. lapkričio 28 d.–gruodžio 2 d.; Tarptautinė žalioji savaitė, 2013 m. sausio 18–27 d.; „Salon International de l'Agriculture“, 2013 m. vasario 23 d.–kovo 3 d. Dalyvavimu šiose mugėse bus siekiama pritraukti apie 2 milijonus piliečių ir pabrėžti ES politikos pridėtinę vertę bei naudą jų kasdieniniame gyvenime;
               
            
                  c)
               
               
                  pabrėžti modernios gyvūnų sveikatos reglamentavimo sistemos ES naudą, tuo tikslu pasitelkiant partnerystę su kanalu Euronews (270 000 EUR). Numatyta suma ketinama finansuoti 90 sekundžių trukmės vaizdo įrašo gamybą ir jo sklaidą Euronews kanalu; platinant įrašą bus siekiama pabrėžti šios srities teisės aktų svarbą maisto grandinės saugai, mūsų išteklių tvarumui ir svarbiausio Europos ekonomikos sektoriaus – žemės ūkio – augimui;
               
            
                  d)
               
               
                  leidinių ir reklaminės medžiagos apie gyvūnų sveikatą gamyba ir interneto svetainės naujinimas (175 000 EUR). Šie leidiniai ir reklaminė medžiaga padės pagrįsti pranešimus apie gyvūnų sveikatos naudą piliečiams (nes ji susijusi su maisto sauga, žmogaus sveikata ir ekonomika), ir remti veiksmus siekiant platinti šiuos pranešimus vietos lygmeniu.
               
            ĮGYVENDINIMAS
      Tiesioginis centralizuotas
      VIEŠŲJŲ PIRKIMŲ PROCEDŪROS PRADŽIOS ORIENTACINIS TVARKARAŠTIS
      2012 m.
      ORIENTACINĖ VIEŠŲJŲ PIRKIMŲ KONKURSAMS SKIRIAMA SUMA
      1 595 000 EUR
      KONKRETI SUTARTIS (JEI YRA)
      +/– 10 konkrečių paslaugų sutarčių sudarymas pagal bendrąjį susitarimą SANCO/2009/A1/005.
      3.5.   Išankstinis likvidavimo ir (arba) priežiūros programų išorės vertinimas 2013 m.
      
      TEISINIS PAGRINDAS
      Tarybos sprendimo 2009/470/EB 27 straipsnis.
      BIUDŽETO EILUTĖ
      17 04 02 01
      ORIENTACINIS NUMATOMŲ SUDARYTI SUTARČIŲ SKAIČIUS IR TIPAS
      Bent 20 konkrečių paslaugų sutarčių sudarymas.
      NUMATOMŲ SUTARČIŲ DALYKAI (JEI ĮMANOMA)
      Remiantis Tarybos sprendimo 2009/470/EB 27 straipsniu, Komisija vertins 2013 m. pateiktas programas. Teikiamos programos gali būti susijusios su vienuolika ligų. Siekiama atlikti išankstinius šių programų vertinimus, kurių metu kiekvieną ligą vertina du išorės techniniai padėjėjai.
      ĮGYVENDINIMAS
      Tiesioginis centralizuotas
      VIEŠŲJŲ PIRKIMŲ PROCEDŪROS PRADŽIOS ORIENTACINIS TVARKARAŠTIS
      2012 m. gegužės–liepos mėn.
      ORIENTACINĖ VIEŠŲJŲ PIRKIMŲ KONKURSAMS SKIRIAMA SUMA
      100 000 EUR
      KONKRETI SUTARTIS (JEI YRA)
      20 konkrečių paslaugų sutarčių sudarymas
   
   
      II PRIEDAS
      
         2012 m. darbo programa – Reglamentas (EB) Nr. 882/2004
      
      1.   Įvadas
      
      Pagal šią programą 2012 m. numatytos trys įgyvendinimo priemonės. Vadovaujantis Reglamento (EB) Nr. 882/2004 66 straipsnio 1 dalies c punktu dėl Sąjungos finansinės paramos priemonėms, kurios būtinos siekiant užtikrinti reglamento taikymą, biudžetas paskirstomas ir pagrindiniai veiksmai nustatomi taip:
      viešiesiems pirkimams:
      
                  —
               
               
                  tyrimas, kuriuo siekiama ištirti galimų nuostatų dėl su maistu besiliečiančių medžiagų poveikį, siekiant gerinti vykdymą (125 000 EUR) (2.1 punktas).
               
            
                  —
               
               
                  įnašas, skirtas plėtoti horizontalius ryšius, susijusius su maisto ir pašarų kontrole (52 650 EUR) (2.2 punktas).
               
            
                  —
               
               
                  galimybių tyrimas dėl rizikos, kylančios nuo gamybos iki vartojimo grandies, identifikavimo, apskaičiavimo ir vertinimo (100 000 EUR) (2.3 punktas).
               
            2.   Viešieji pirkimai
      
      Bendras viešųjų pirkimų sutartims skirtas 2012 m. biudžetas yra 277 650 EUR.
      2.1.   Tyrimas, kuriuo siekiama ištirti galimų nuostatų dėl su maistu besiliečiančių medžiagų poveikį, siekiant gerinti vykdymą
      
      TEISINIS PAGRINDAS
      Tarybos reglamento (EB) Nr. 882/2004 66 straipsnio 1 dalies c punktas.
      BIUDŽETO EILUTĖ
      17 04 07 01
      ORIENTACINIS NUMATOMŲ SUDARYTI SUTARČIŲ SKAIČIUS IR TIPAS
      Viena sutartis
      NUMATOMŲ SUTARČIŲ DALYKAI (JEI ĮMANOMA)
      Tyrimas, kuriuo siekiama ištirti galimų nuostatų dėl su maistu besiliečiančių medžiagų poveikį, siekiant gerinti galiojančių bendrųjų saugos reikalavimų vykdymą.
      ĮGYVENDINIMAS
      Tiesioginis centralizuotas
      VIEŠŲJŲ PIRKIMŲ PROCEDŪROS PRADŽIOS ORIENTACINIS TVARKARAŠTIS
      Kvietimo laiškas su techninėmis užduotimis bus išsiųstas iki 2012 m. rugsėjo mėn., o sutarties pasirašymas numatytas 2012 m. lapkričio mėn.
      ORIENTACINĖ VIEŠŲJŲ PIRKIMŲ KONKURSAMS SKIRIAMA SUMA
      125 000 EUR
      KONKRETI SUTARTIS
      Bendroji paslaugų sutartis – vertinimo, poveikio vertinimo ir susijusių paslaugų teikimas (SANCO/2008/01/055).
      2.2.   Horizontalusis įnašas, skirtas su maisto ir pašarų kontrole susijusiems ryšiams, visų pirma atitinkamų interneto svetainių dalių naujinimui ir vaizdo ir garso bei spausdintos medžiagos projektavimui ir kūrimui
      
      TEISINIS PAGRINDAS
      Reglamento (EB) Nr. 882/2004 66 straipsnio 1 dalies c punktas.
      BIUDŽETO EILUTĖ
      17 04 07 01
      ORIENTACINIS NUMATOMŲ SUDARYTI SUTARČIŲ SKAIČIUS IR TIPAS
      Skirtinga paslaugų sutartis, pagrįsta keliais bendraisiais susitarimais.
      NUMATOMŲ SUTARČIŲ DALYKAI (JEI ĮMANOMA)
      Horizontalusis įnašas, skirtas su maisto ir pašarų kontrole susijusiems ryšiams, visų pirma atitinkamų interneto svetainių dalių naujinimui ir vaizdo ir garso bei spausdintos medžiagos projektavimui ir kūrimui.
      ĮGYVENDINIMAS
      Tiesioginis centralizuotas
      VIEŠŲJŲ PIRKIMŲ PROCEDŪROS PRADŽIOS ORIENTACINIS TVARKARAŠTIS
      2012 m.
      ORIENTACINĖ VIEŠŲJŲ PIRKIMŲ KONKURSAMS SKIRIAMA SUMA
      52 650 EUR
      KONKRETI SUTARTIS
      Keli bendrieji susitarimai
      2.3.   Galimybių tyrimas dėl rizikos, kylančios nuo gamybos iki vartojimo grandies, identifikavimo, apskaičiavimo ir vertinimo
      
      TEISINIS PAGRINDAS
      Reglamento (EB) Nr. 882/2004 66 straipsnio 1 dalies c punktas.
      BIUDŽETO EILUTĖ
      17 04 07 01
      ORIENTACINIS NUMATOMŲ SUDARYTI SUTARČIŲ SKAIČIUS IR TIPAS
      Viena sutartis
      NUMATOMŲ SUTARČIŲ DALYKAI (JEI ĮMANOMA)
      Tyrimas dėl rizikos, kylančios nuo gamybos iki vartojimo grandies, visų pirma ekonominės ir rinkos rizikos, aplinkos, sveikatos ir gerovės rizikos, identifikavimo ir apskaičiavimo; būsimų uždavinių scenarijų rengimas ir vertinimas; politikos sprendimų nustatymas.
      VIEŠŲJŲ PIRKIMŲ PROCEDŪROS PRADŽIOS ORIENTACINIS TVARKARAŠTIS
      2012 m. trečiasis ketvirtis.
      ORIENTACINĖ VIEŠŲJŲ PIRKIMŲ KONKURSAMS SKIRIAMA SUMA
      100 000 EUR
      KONKRETI SUTARTIS
      Vienos paslaugų sutarties sudarymas pagal bendrąjį susitarimą (žr. SANCO/2009/A1/005/2 partiją).
   
   
      III PRIEDAS
      
         Bandomasis projektas dėl koordinuoto Europos gyvūnų gerovės tinklo
      
      
         Įvadas
      
      Pagal šį bandomąjį projektą 2012 m. numatyta viena įgyvendinimo priemonė.
      Remiantis bandomojo projekto tikslais, iš biudžeto skiriamos lėšos dotacijai, skirtai koordinuoto Europos gyvūnų gerovės tinklo kūrimui ir veikimui (vykdoma tiesioginio centralizuoto valdymo būdu) (1 000 000 EUR).
      
         Dotacija koordinuoto Europos gyvūnų gerovės tinklo kūrimui ir veikimui
      
      TEISINIS PAGRINDAS
      
         Bandomasis projektas, kaip apibrėžta Reglamento (EB, Euratomas) Nr. 1605/2002 49 straipsnio 6 dalies a punkte.
      
      BIUDŽETO EILUTĖ
      17 04 01 02
      METŲ PRIORITETAI, SIEKIAMI TIKSLAI IR NUMATOMI REZULTATAI
      Šiuo veiksmu ketinama sukurti koordinuotą Europos gyvūnų gerovės tinklą, kaip buvo raginama Europos Parlamento rezoliucijoje dėl gyvūnų gerovės veiksmų plano 2006–2010 m. vertinimo (PE 430.922 v02-00, A7-0053/2010). Pagal jį turėtų būti įvykdytos 2009 m. spalio 28 d. Komisijos komunikate „Su gyvūnų gerove susijusio ženklinimo galimybės ir Europos informacijos apie gyvūnų apsaugą ir gerovę centrų tinklo steigimas“ (COM(2009) 0584) nurodytos užduotys.
      ĮGYVENDINIMO PRIEMONĖS APRAŠYMAS IR TIKSLAI
      1 tikslas– sukurti gyvūnų gerovės techninių, mokslinių ir švietimo (profesinio mokymo) išteklių tinklą, kuris būtų nepriklausomas nuo konkrečių interesų ir atspindėtų geografinę ir kultūrinę Sąjungos įvairovę.
      2 tikslas– pagal konkrečius ES teisės aktų pavyzdžius ir moksliškai pripažintus metodus rinkti ir analizuoti turimus duomenis apie esamą teisės aktų įgyvendinimo skirtingose ES dalyse padėtį, ir pagal juos vertinti numatytų veiksmų veiksmingumą.
      3 tikslas– remiantis konkrečiais ES teisės aktų pavyzdžiais, rengti ir įgyvendinti strategijas, pagrįstas žinių perdavimu kompetentingoms institucijoms ir suinteresuotosioms šalims, siekiant pagerinti teisės aktų įgyvendinimą.
      4 tikslas– stebėti, teikti ataskaitas ir analizuoti įvairių žinių strategijų, kurios įgyvendinamos pagal bandomąjį projektą, poveikį ir teikti rekomendacijas dėl galimybių ir potencialių sąlygų, pagal kurias Sąjunga galėtų remti informacijos apie gyvūnų gerovę centrų tinklą.
      ĮGYVENDINIMAS
      Įgyvendinimas turi vykti tiesioginio centralizuoto valdymo būdu.
      KVIETIMO (-Ų) TEIKTI PARAIŠKAS IR TIESIOGINIO SUTARTIES PASIRAŠYMO TVARKARAŠTIS IR ORIENTACINĖ SUMA
      2012 m. antrąjį ketvirtį bus skelbiamas vienas kvietimas teikti paraiškas, kurio vertė – 1 000 000 EUR.
      Bandomasis projektas turi būti įgyvendintas per 12 mėnesių nuo dotacijos susitarimo pasirašymo dienos.
      DIDŽIAUSIA GALIMA BENDRO FINANSAVIMO SUMA
      Didžiausia reikalavimus atitinkančių veiklos sąnaudų bendro finansavimo norma skirsis priklausomai nuo valstybės narės, kurioje gavėjas yra įsisteigęs:
      
                  —
               
               
                  paramos gavėjams, įsisteigusiems valstybėse narėse, kurių BVP vienam gyventojui, išreikštas perkamosios galios standartais (PGS) yra ne didesnis nei 50 proc. ES 2010 m. BVP, didžiausia bendro finansavimo norma bus 85 proc. (Bulgarija, Rumunija),
               
            
                  —
               
               
                  paramos gavėjams, įsisteigusiems valstybėse narėse, kurių BVP vienam gyventojui, išreikštas perkamosios galios standartais (PGS) yra didesnis nei 50 proc., bet ne didesnis kaip 100 proc. ES 2010 m. BVP vienam gyventojui, didžiausia bendro finansavimo norma bus 75 proc. (Čekijos Respublika, Estija, Graikija, Kipras, Vengrija, Malta, Lenkija, Portugalija, Slovėnija ir Slovakija).
               
            Kitiems paramos gavėjams taikoma didžiausia bendro finansavimo norma bus 50 proc.
      PAGRINDINIAI ATRANKOS IR SUSITARIMO SUDARYMO KRITERIJAI
      
         Pagrindiniai atrankos kriterijai:
      Pareiškėjai privalo turėti patikimų ir pakankamų finansinių išteklių, kad galėtų vykdyti veiklą per visą projekto laikotarpį ir padėti finansuoti projektą.
      Pareiškėjai privalo turėti profesinių gebėjimų ir kvalifikacijų, kurių reikia siūlomam veiksmui įgyvendinti. Pareiškėjai turi pateikti savo žinių ir patirties atitinkamose srityse, visų pirma taikomųjų mokslų ir (arba) profesinio mokymo apie gyvūnų gerovę srityje, įrodymų.
      
         Pagrindiniai sutarties sudarymo kriterijai:
      
      
                  —
               
               
                  metodo pagrįstumas (15 proc.),
               
            
                  —
               
               
                  darbo organizavimas ir suinteresuotųjų šalių dalyvavimas (25 proc.),
               
            
                  —
               
               
                  projekto svarba Europos lygmeniu ir didinamasis poveikis (30 proc.),
               
            
                  —
               
               
                  projekto veiksmingumas ir ekonomiškumas (30 proc.).
               
            TEISINIO ĮSIPAREIGOJIMO FORMA
      Rašytinis susitarimas.